Ελαιώνας Σερρών

Ο Ελαιώνας είναι ημιορεινός οικισμός που βρίσκεται στην Περιφερειακή Ενότητα Σερρών, 11 χλμ. βορειοανατολικά από την πόλη των Σερρών, και υπάγεται διοικητικά στον δήμο Σερρών. Σύμφωνα με την απογραφή του 2021 έχει πληθυσμό 338 κατοίκων, σύμφωνα με αυτήν του 2011 πάλι πληθυσμό 338 κατοίκων, ενώ σύμφωνα με την απογραφή του 2001 είχε πληθυσμό 300 κατοίκων. Μέχρι το 1928 ονομαζόταν «Ντουτλή».Ελλάδα, νομός Σερρών (εκδόσεις «ΔΟΜΗ»), σ. 115-116

Ιστορία

Αρχαιότητα
Υπάρχουν πληροφορίες ότι κοντά στο χωριό είχαν βρεθεί παλιότερα ελληνικές επιτύμβιες επιγραφές ρωμαϊκών χρόνων, ενώ στο ξωκλήσι της «Παναγίας» αποκαλύφτηκαν θεμέλια ρωμαϊκών χτισμάτων.Πέτρου Κ. Σαμσάρη, Βυζαντινοί τόποι και μνημεία της κάτω κοιλάδας του Στρυμόνα (ο σημερινός νομός Σερρών). Συμβολή στη μελέτη της ιστορικής γεωγραφίας και μνημειακής τοπογραφίας της Μακεδονίας (Διδ. διατρ.), Σέρρες 2006 (Δ.Ε.Π.Κ.Α. Σερρών), σ. 740.  Με βάση τα στοιχεία αυτά και σε συνδυασμό με την παρουσία του γειτονικού χαρακτηριστικού τοπωνυμίου «Γκραντίστα», εικάζεται η ύπαρξη εδώ ενός ρωμαϊκού οικισμού.  Δημήτρης Κ. Σαμσάρης, Ιστορική γεωγραφία της Ανατολικής Μακεδονίας κατά την αρχαιότητα, Θεσσαλονίκη 1976 (Εταιρεία Μακεδονικών Σπουδών), σ. 174. ISBN 960-7265-16-5
Από τα πλούσια βοσκοτόπια στη γύρω περιοχή συμπεραίνεται ότι ο οικισμός είχε καθαρά κτηνοτροφικό χαρακτήρα. Εξάλλου, κατείχε μια πολύ στρατηγική θέση, καθώς ασκούσε έλεγχο στο ρωμαϊκό δρόμο που από την πόλη των Σερρών οδηγούσε, μέσω Βροντούς και Νευροκοπίου, στην αρχαία Νικόπολη του Νέστου, στον άνω ρου του ποταμού Νέστου.  Δημήτρης Κ. Σαμσάρης, Ιστορία των Σερρών κατά την αρχαία και ρωμαϊκή εποχή, Θεσσαλονίκη 1999, σ. 166-167 (Ιστoσελίδα του Δήμου Σερρών)

 Παραπομπές 

Κατηγορία:Χωριά της περιφερειακής ενότητας Σερρών
Κατηγορία:Δήμος Σερρών